IMDC Inqoba Kukhetho LukaMlawuli Wedale Lephalamende Lomsekeli Wakhe
UMnu Lovemore Moyo nguye okhethwe ukuba nguSomlomo walelidale kuthi umsekeli wakhe kube nguNkosazana Nomalanga Khumalo; abe Zanu PF yib
UMnu Lovemore Moyo, owebandla leMDC elikhokhelwa nguMnu Morgan Tsvangirai nguye okhethwe ukuba ngumlawuli wedale lephalamende lamuhla. UMoyo unqobe uMnu Paul Themba Nyathi oweMDC ekhokhelwa nguMnu Arthur Mutambara. Ibandla leZanu PF lona kalincintisanga kulolukhetho. UMoyo uthole amavoti angu110 kwathi u Nyathi wathola angu 98. UNkosazana Nomalanga Khumalo, ongumeli weMzingwane edalenilephalamende nguye okhethwe ukuba ngumsekeli kaMoyo. UMakhumalo ngoweMDC kaMutambara. Kudale lesenate, uNkosikazi Ednah Madzongwe oweZanu PF nguye okhethwe ukuba ngumkhokheli walelidale kuthi uMnu Naison Khutshwekhaya Ndlovu nguye okhethwe ukuba ngumsekeli wakhe. UNkosikazi Madzongwe unqobe uMnu Gibson Sibanda oweMDC kaMutambara. USibanda ubesekelwangamalunga amacele eMDC womabili. Ibandla leMDC lithi lilokujabula okukhulungokuthola isikhundla sikamlawuli lomsekeli wakhe ngoba lezizikhundlaziqakatheke kakhulu kwezombusazwe elizweni. UMnu Lovemore Moyo utshele iStudio 7 ukuthi ukwamukela ngenjabulo ukukhethwa kwakhe njalo uthi uzasebenza gadalala. AbeMDC kaTsvangirai bona bathikabasoze bahambe ephalamende kusasa ekuvulweni kwalelidale nguMongameli Mugabeokusemthethweni. Laloba umsekeli wesikhulumi seMDC kaMutambara, uMnu Renson Gasela engathandanga ukuphumela egcekeni ekuthini amalunga ebandla lakhe azahamba ekuvulweni kwephalamende yini kusasa, uthe amalunga eMDC kumele ehambe ekuvulweni kwalelidale ngoba uSomlomo lomsekeli wakhe bengabeMDC. UMongameli Robert Mugabe nguye ozavula lelidale okusemthethweni. Kusenjalo uMugabe sekhethe osibalukhulu bezabelo kanye lamasenators angelazabelo. Umthetho uvumela uMugabe ukuthi akhethe amasenators amahlanu. Kodwa ukhethe amathathu kuphela amabalisa uMnu John Nkomo, Joseph Msika loMnu Patrick Chinamasa. Amabili kakawazisi ngezizatho ezingacaci kuhle. Ekukhetheni oSibalukhulu uMugabe utshiye njalo ababili ngezizatho ezingazakaliyo. Osibalukhulu abakhethiweyo babalisa, uNkosikazi Thokozile Mathuthu (Matabeleland North), Angeline Masuku (Matabeleland South), Cain Mathema (Bulawayo), David Karimanzira (Harare). Abanye babalisa uFaber Chidarikire (Mashonaland West), Christopher Mushowe Manicaland), Martin Dinha Mashonaland Central) kanye loMnu Aeneas Chigwedere owe Mashonaland East.